Diari Oficial de la Generalitat Valenciana


Sumari del DOGV 5147, del 01-12-2005 (2005/13968)

RESOLUCIÓ de 25 de novembre de 2005, de la consellera de cooperació i participació, per la qual es concedixen els premis de la tercera edició del Concurs Internacional de Fotografia Cooperació al Desenrotllament: Objectiu Obert . Solidària 2005.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5147

Data del DOGV
:   01-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13882


Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de novembre de 2005, de la consellera de cooperació i participació, per la qual es concedixen els premis de la tercera edició del Concurs Internacional de Fotografia Cooperació al Desenrotllament: Objectiu Obert - Solidària 2005. [2005/13806]
  
Per la Resolució de 5 d'abril de 2005, de la consellera de Cooperació i Participació, es va convocar la tercera edició del Concurs Internacional de Fotografia Cooperació al Desenrotllament: Objectiu Obert - Solidària 2005 (DOGV núm. 4.986, de 15.04.2005), i s'aprovaren les bases per les quals es regulava la dita convocatòria, incloses com a Annex I de la resolució esmentada.
  
En compliment d'esta i d'acord amb el que s'establix en la base huitena de l'Annex I de la mencionada resolució, el Jurat es va reunir el dia 23 de novembre de 2005 a l'efecte que, una vegada rebudes, exposades i valorades les fotografies presentades, es formulara la corresponent proposta de resolució de la citada convocatòria de concessió de premis, tal com es reflectix en la corresponent acta de la reunió.
  
En virtut d'això i fent ús de les atribucions delegades per la Resolució de 2 de novembre de 2004, del president de la Generalitat (DOGV núm. 4.878, de 08.11.2004), en la consellera de Cooperació i Participació, resolc:
  
Primer
  
Concedir el primer premi i el diploma acreditatiu corresponent a l'obra:
  
Títol: ?Vivir muriendo II-
  
Autor: Jesús Antoñanzas Ibáñez
  
Concedir el primer accèssit i el diploma acreditatiu corresponent a l'obra:
  
Títol: ?Cacerolas, Hogar de Bengbis-
  
Autora: Laura Arranz Torres
  
Concedir el segon accèssit i el diploma acreditatiu corresponent a l'obra:
  
Títol: ?Cooperativa de Mujeres. Mauritania-
  
Autor: Tomás Abella Constanso
  
Segon
  
L'assignació econòmica del primer premi consistirà en la percepció de la quantitat líquida de 3.000 euros, la del primer accèssit de 2.000 euros i la del segon accèssit de 1.000 euros, que es faran efectives una vegada deduïts, si pertoca, els pertinents imposts o retencions procedents, amb càrrec al capítol IV, línia de subvenció amb codi comptable T5007, Programa 134.10, Cooperació Internacional al Desenrotllament, del pressupost de la Generalitat per a l'any 2005.
  
Tercer
  
Els premiats hauran de presentar, en el termini dels deu dies hàbils següents a la publicació d'esta resolució en el DOGV, la documentació següent:
  
a) Fitxa de manteniment de tercers segons model normalitzat disponible en la direcció http://www.pre.gva.es/cdre/cooperacion/cas/proyectos.html, en la qual constarà el compte bancari en què s'haja de rebre la transferència.
  
b) Acreditació de la titularitat del compte bancari que s'assenyala en la fitxa de manteniment de tercers.
  
c) Certificats acreditatius de trobar-se al corrent de les obligacions tributàries (estatals i autonòmiques) i amb la Seguretat Social, de conformitat amb el que s'establix en l'article 47.7 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i en l'article 1 de l'Orde de 30 de maig de 1996, de la Conselleria d'Economia i Hisenda.
  
Contra el present acte, que posa fi a la via administrativa, els interessats podran interposar, potestativament, un recurs de reposició davant del mateix òrgan que l'ha dictat, en el termini d'un mes, comptador des del dia següent al de la seua publicació, de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la seua publicació, de conformitat amb el que s'establix en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.